CELEX: C2005/296/56
Language: et
Date: 2005-11-26 00:00:00
Title: Kohtuasi T-330/05:  2. septembri 2005  esitatud hagi — Aqua-Terra Bioprodukt  v.  Siseturu Ühtlustamise Amet

26.11.2005   
            
            
               ET
            
            
               Euroopa Liidu Teataja
            
            
               C 296/26
            
         2. septembri 2005 esitatud hagi — Aqua-Terra Bioprodukt v. Siseturu Ühtlustamise Amet
   (Kohtuasi T-330/05)
   (2005/C 296/56)
   Hagiavaldus esitati saksa keeles.
   Pooled
   
      Hageja: Aqua-Terra Bioprodukt GmbH (Griesheim, Saksamaa) (esindaja: advokaat P. A. Müller)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teine menetluspool apellatsioonikojas: De Ceuster Meststoffen N. V. (Sint-Katelijne-Waver, Belgia)
   Hageja nõuded
   
               —
            
            
               tühistada Siseturu Ühtlustamise Ameti esimese apellatsioonikoja kaebemenetluses 01. 07. 2005 tehtud otsus asjas nr R0984/2004-1;
            
         
               —
            
            
               teise võimalusena tühistada Siseturu Ühtlustamise Ameti esimese apellatsioonikoja kaebemenetluses 01. 07. 2005 tehtud otsus asjas nr R0984/2004-1 osas, mis puudutab “biotooteid, nimelt heitvete parendamise, saneerimise ja rekultiveerimise preparaate või preparaate, mida kasutavad veepuhastusjaamad” (ingliskeelses versioonis: “biological substances, namely preparations for conditioning, reconstructing and recultivating sewage or for use in sewage treatment plants”).
            
         Väited ja peamised argumendid
   Ühenduse kaubamärgi taotleja: Hageja.
   
      Asjaomane ühenduse kaubamärk: Kujutismärk “aqua terra” kaupadele klassides 1 ja 3 — taotlus nr 1 480 243.
   
      Vastulause aluseks oleva kaubamärgi või tähise omanik: De Ceuster Meststoffen N. V.
   
      Vastulause aluseks olev kaubamärk või tähis: Siseriiklik sõnamärk “AQUATERRA” kaupadele klassides 1, 5 ja 31.
   
      Vastulausete osakonna otsus: Rahuldada vastulause selles viidatud klassi 1 kuuluvate kaupade osas ning jätta rahuldamata taotlus kõikide kaupade osas, mis kuuluvad klassi 1.
   
      Apellatsioonikoja otsus: Jätta hageja kaebus rahuldamata.
   
      Õiguslikud alused: Vaidlustatud otsus rikub määruse nr 40/94 artikli 8 lõike 1 punkti b vastandatud kaubamärkide segiajamise tõenäosuse eksliku põhjenduse tõttu. Vajaliku tähelepanu pööramata jätmine teatavatele kaupadele ja nende sarnasusele, mille asemel viidi läbi nende üldine hindamine.